Ronisin Mati kõrvale, hüppeplaan- jalgadega pöörata. 3,5 peal olid miinuskraadid, Trumm ja Raudvere (99. hüpe) välja, Aavakivi järgi. Pidasin kokkulepitud 7 sekundit vahet, lehvitasin Viina Tanelile, kes peale mind jäi ja daiviga välja. Tuli eelmisel korral ehk veidi ilusamini, kuid 'polnud viga nüüdki, kõht jäi maa poole. Profülaktika mõttes kohe kannad kokku ja ühtlaselt laiali, oli stabiilne küll. Ja pööras jalgadega ka,  isegi sinnapoole, kuhu ootasin. Pöörasin veel kätega ka ühele ja teisele poole, ei stabiilse asendiga saab ikka nii ka. Läbi pilvede oli maapind ka aimata, kuid lennurada seal all küll ei olnud. Otsustasin sellepärast hiljem muretseda. Ei hakanud enam trikitama, nautisin lihtsalt vabalangemist kuni 1000ni. Nõks enne avamiskõrgust tuli jälle väike pööre sisse, mida enam ei olnud aega kompenseerima hakata - vari lahti ja igaksjuhuks jälle kohe vabaotsad laiali. Keeraks siis raiseritega kohe lennuraja poole ära  ennast, aga huvitav, kus see olla võiks? Siis näin ees kupleid ja võtsin kursi nende järgi, siis alles rõngas tasku. Maandumissuund sai kokku lepitud päikese poole, vaatasin igaksjuhuks ringi ja leidsin, et otse kursil paistev kuma ikka ongi loojunud päikeselt. :) Vahtisin veel ikka ringi ka, kuid midagi tuttavat küll ei paistnud. All õnneks suur põld. Mingil hetkel nägin maanduva lennuki tulesid, selge, lennuväli siis sealpool tõesti. Mõtlesin järk-järgult pidurdada, kuid alustasin vist liiga hilja,  igatahes põlved ja ranitsa määrisin jälle kord ära. Ott tuli "Lennuväljafordiga" ja viis rahva laagriplatsile. Aavakivi ainsana jõudis lennuraja otsa välja.